
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 740 


28 Αυγούστου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης Βοηθών Γενικών Διευθυ¬ 


ντών ΔΕΗ . 1 

Παράταση προθεσμιών υποβολής δηλώσεων και ανα¬ 
στολή καταβολής βεβαιωμένων χρεών στις αρμό¬ 
διες ΔΟΥ των περιοχών που επλήγηοαν από το σει¬ 
σμό της 15ης Ιουνίου 1995 . 2 


Παροχή της εγγύησης του Ελληνικού Δημοσίου προς 
το Τ.Π. & Δ. και τις Τράπεζες για τη δανειοδότηση 
των πληγέντων από τον σεισμό της 1ης Σεπτεμ¬ 
βρίου 1994 σε περιοχές του Νομού Φλώρινας ... 3 
Παροχή της εγγύησης του Ελληνικού Δημοσίου προς 
το Τ.Π. & Δ. και τις Τράπεζες για τη δανειοδότηση 
των πληγέντων από το σεισμό της 15ης Ιουνίου 
1995 σε περιοχές των Νομών ΑχάΙας και Φωκίδας 
καθώς και για τη ρύθμιση οφειλών τους από προη¬ 


γούμενα δάνεια. 4 

Καθορισμός ανωτάτου ορίου έκδοσης εγγυητικών επι¬ 
στολών από τις Τράπεζες που γίνονται δεκτές από 
το Δημόσιο σε διαγωνισμούς ή συμβάσεις για εκτέ¬ 
λεση έργων προμήθειες κ.λπ. 5 

Καθορισμός του αριθμού των ανά εξάμηνο επαναπροσ- 
λαμβανομένων στο Ίδρυμα Βρεφονηπιακών Σταθ¬ 
μών Λάρισας. 6 

Χορήγηση αδειών κυκλοφορίας Δημοσίας Χρήσεως 

Τουριστικών Λεωφορείων. 7 

Καθορισμός αριθμού θέσεων της ΕΤΕΚΑ Α. Ε. που θα 
καλυφθούν με επαναπρόσληψη απολυθέντων (άρ¬ 
θρο 25, παρ. 13, Ν. 2190/94). 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 49937/ΔΕΚΟ 1174 (1) 


Καθορισμός αποζημίωσης Βοηθών Γενικών Διευθυντών 

ΔΕΗ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΚΑΙ ΒΙΟΜΗΧΑΝΙΑΣ 
ΕΝΕΡΓΕΙΑΣ ΚΑΙ ΤΕΧΝΟΛΟΓΊΑΣ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση των 
Επιχειρήσεων δημοσίου χαρακτήρα ή κοινής ωφέλειας». 


2. Τις διατάξεις του Π.Δ. 57/1985 Δομή, ρόλος και τρό¬ 
πος διοίκησης και λειτουργίας της κοινωνικοποιημένης 
επιχείρησης «Δημόσια Επιχείρηση Ηλεκτρισμού» (ΔΕΗ). 

3. Την Κ.Υ.Α. 795/5.12.1985 «Αποζημίωση μελών Δ.Σ., 
Βοηθών Γενικών Διευθυντών, Γενικού Διευθυντού και 
Προέδρου Δ.Σ. της ΔΕΗ». 

4. Την Κ.Υ.Α. 1154/13.4.88 (ΦΕΚ 256/88) «Εξαίρεση 
Δημοσίων Επιχειρήσεων και Οργανισμών από την εφαρ¬ 
μογή κανόνων Δημοσίου Τομέα» όπως τροποποιήθηκε με 
την Κ.Υ.Α. 2334/30.5.89 (ΦΕΚ 416/89). 

5. Την Κ.Υ.Α.49221/ΔΕΚΟ 1290/8.6.83 «Καθορισμός 
αποζημίωσης του Προέδρου και αντιμισθίας του Γενικού 
Διευθυντή της ΔΕΗ». 

6. Την Κ.Υ.Α. 68230/ ΔΕΚΟ 2115/24.9.93 με την 
οποία καθορίσθηκαν οι συνολικές μηνιαίες καθαρές απο¬ 
δοχές του Βοηθού Γενικού Διευθυντή Οικονομικού της 
ΔΕΗ από της τοποθετήσεώς του. 

7. Την απόΐφαση 300/21.9.93 του ΔΣ ΔΕΗ με την οποία 
εξουσιοδοτήθηκε ο Γ ενικός Διευθυντής της ΔΕΗ να ενερ¬ 
γήσει για την επέκταση της πιο πάνω (παρ. 6) αμοιβής σε 
όλους τους Βοηθούς Γενικούς Διευθυντές της ΔΕΗ. 

8. Το γεγονός άτι στο παρελθόν η αμοιβή των Βοηθών 
Γενικών Διευθυντών της ΔΕΗ είχε καθορισθεί (σχετ. 3) 
στο 90% της αμοιβής του Γ ενικού Διευθυντή, ενώ οι αμοι¬ 
βές των εκτός της ιεραρχίας προ ερχομένων Βοηθών Γ ενι¬ 
κών Διευθυντών της ΔΕΗ σε καμιά περίπτωση δεν μπο¬ 
ρούν να είναι κατώτερες από αυτές που λαμβάνουν οι 
Βοηθοί Γ ενικοί Διευθυντές, οι οποίοι προέρχονται από το 
προσωπικό της ΔΕΗ, ούτε βεβαίως και από τις αμοιβές 
που λαμβάνουν τα λοιπά Διευθυντικά Στελέχη της Επιχεί¬ 
ρησης, με βάση τις διατάξεις του Κανονισμού Καταστάσεως 
Προσωπικού ΔΕΗ (ΚΚΠ/ΔΕΗ) και το μισθολόγιο αυτής. 

9. Από τις διατάξεις της απόφασης αυτής δεν προκαλεί- 
ται δαπάνη εις βάρος του Κρατικού Προϋπολογισμού αλλά 
εις βάρος του προϋπολογισμού μισθοδοσίας της Δ.Ε.Η., 
αποφασίζουμε: 

1. Καθορίζουμε τις μηνιαίες καθαρές αποδοχές των 
Βοηθών Γ ενικών Διευθυντών της Δημόσιας Επιχείρησης 
Ηλεκτρισμού (ΔΕΗ), στο Ιδιο ύψος που είχε καθοριστεί με 
την υπ’ αριθ. 68230/ΔΕΚΟ/1290/8.6.93 Κοινή Υπουρ¬ 
γική Απόφαση για τον τότε Βοηθό Γ ενικό Διευθυντή Οικο¬ 
νομικού της ΔΕΗ. 

2. Οι αμοιβές των Βοηθών Γενικών Διευθυντών της ΔΕΗ 
σε καμιά περίπτωση δεν μπορούν να είναι κατώτερες από 
αυτές που προκύπτουν για τους Βοηθούς Γ ενικούς Διευ¬ 
θυντές οι οποίοι προέρχονται από το προσωπικό της ΔΕ Η, 

με βάση τις διατάξεις του Κανονισμού Κατάστασης Προ¬ 
σωπικού ΔΕΗ (ΚΚΠ/ΔΕΗ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγοϋστου 1995 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜΗΧ. ΕΝΕΡΓΕΙΑΣ » ΤΕΧΝΟΛΟΓΙΑΣ 

Γ, ΠΑΠΑΝΤΩΝΙΟΥ Κ. ΣΗΜΙΤΗΣ 

-4- 

Αριθ. 1087759/7102-20/0016 (2) 

Παράταση προθεσμιών υποβολής δηλώσεων και ανα¬ 
στολή καταβολής βεβαιωμένων χρεών στις αρμόδιες 

ΔΟΥ των περιοχών που επλήγησαν από το σεισμό της 

15ης Ιουνίου 1995. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τη διάταξη του άρθρου 8 του ν. 1284/82 (ΦΕΚ 114 
Α') με την οποία εξουσιοδοτείται ο Υπουργός Οικονομικών 
να παρατείνει με αποφάσεις του τις προθεσμίες καταβο¬ 
λής των βεβαιωμένων χρεών προς τον Δημόσιο, σε εξαιρε¬ 
τικές περιπτώσεις. 

2. Τη διάταξη της παραγράφου 5 του άρθρου 22 του ν. 
2020/92 (ΦΕΚ 34 Α') με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώ¬ 
σεων, σε εξαιρετικές περιπτώσεις. 

3. Τη διάταξη της παραγράφου 5 του πέμπτου άρθρου 
του ν. 2275/94 (ΦΕΚ 238 Α') με την οποία παρέχεται 
εξουσιοδότηση στον Υπουργό Οικονομικών σε εξαιρετι¬ 
κές περιπτώσεις σεισμών, πλημμυρών ή άλλων θεομηνιών 
από τις οποίες προκαλούνται σημαντικές ζημιές σε με¬ 
γάλο αριθμό φορολσγουμένων, να εκδίδει αποφάσεις του 
με τις οποίες να αναστέλλεται στις πληγείσες περιοχές η 
είσπραξη των ληξιπροθέσμων χρεών προς το Δημόσιο για 
χρονικό διάστημα μέχρι έξι (6) μηνών και να ρυθμίζεται η 
καταβολή των χρεών αυτών μέχρι είκοσι τέσσερις (24) μη¬ 
νιαίες δόσεις, με μερική ή ολική απαλλαγή από τις προ¬ 
σαυξήσεις εκπρόθεσμης καταβολής που αναλογούν κατά 
τις διατάξεις του ΚΕΔΕ. 

4. Τις αποφάσεις αριθ. 1074075/5937-20/0016/ 
22.6.95 (ΦΕΚ 572 θ') και αριθ. 1077351/6165-20/ 
0016/29.6.95 με τις οποίες: 

α. ΠαρατεΙναμε μέχρι 31 Ιουλίου 1995 τις προθεσμίες 
υποβολής δηλώσεων συμπεριλαμβανομένων και των δη¬ 
λώσεων ΦΠΑ και ΦΜΥ καθώς και την καταβολή βεβαιωμέ¬ 
νων χρεών φορολσγουμένων της ΔΟΥ ΑιγΙου και κατοίκων 
ή επιχειρήσεων των κοινοτήτων των Αγ. Πάντων, Ερατει¬ 
νής, Πανόρμου και Τολοφώνος Ν. Φωκίδας για υποχρέω- 
σειςτους βεβαιωμένες ή με βάση δήλωση στην ΔΟΥ Λιδω- 
ρικίου που έληξαν από 15 Ιουνίου 1995 μέχρι 30 Ιουλίου 
1995 και 

β. αναστείλαμε μέχρι 31 Ιουλίου 1995 την πληρωμή των 
βεβαιωμένων και ληξιπροθέσμων μέχρι 30 Ιουλίου 1995 
χρεών προς το Δημόσιο των οφειλετών κατοίκων των ανω¬ 
τέρω κοινοτήτων και της περιοχής Αίγιου που επλήγησαν 
από το σεισμό. 

5. Το γεγονός ότι δεν έχει αποκατασταθεί ακόμα η οικο¬ 
νομική και κοινωνική ζωή των κατοίκων των κοινοτήτων 
Αγ. Πάντων, Ερατεινής, Πανόρμου και Τολοφώνος του Ν. 
Φωκίδος και της περιοχής Αίγιου που επλήγησαν από τους 


σεισμούς της 15ης Ιουνίου 1995. 

6. Την αριθ. 1026431 /268/0006Α/2.3.94 (ΦΕΚ 154 Β) 
κοινή απόφαση του Πρωθυπουργού και του Υπουργού Οι¬ 
κονομικών με την οποία εκχωρούνται αρμοδιότητες στους 
Υφυπουργούς Οικονομικών. 

7. Το γεγονός ότι η παρούσα απόφαση δεν προκαλεί 
δαπάνη στον Κρατικό Προϋπολογισμό, αποφασίζουμε: 

1. Παρατείνουμε μέχρι 31 Δεκεμβρίου 1995 τις προθε¬ 
σμίες υποβολής δηλώσεων συμπεριλαμβανομένων και 
των δηλώσεων ΦΠΑ και ΦΜΥ οι οποίες έληξαν ή θα λή¬ 
ξουν από 15 Ιουνίου 1995 έως 31 Δεκεμβρίου 1995 των 
φορολογούμενων κατοίκων και επιχειρήσεων των περιο¬ 
χών που επλήγησαν από τον σεισμό της 15ης Ιουνίου 
1995 και που περικλείονται από τα Διοικητικά όρια των 
Δήμων και Κοινοτήτων των Νομών Αχαϊας και Φωκίδας, 
όπως αυτά καθορίζονται με την αριθ. 266/18,7.95 Πράξη 
Υπουργικού Συμβουλίου. 

Επίσης παρατείνουμε μέχρι την ίδια ημερομηνία την 
προθεσμία πληρωμής των βεβαιωμένων στις αρμόδιες 
ΔΟΥ χρεών προς το Δημόσιο των οφειλετών κατοίκων των 
ανωτέρω περιοχών που έληξε ή θα λήξει από 15 Ιουνίου 
1995 έως 31 Δεκεμβρίου 1995. 

2. Αναστέλλουμε μέχρι 31 Δεκεμβρίου 1995 την πλη¬ 
ρωμή των βεβαιωμένων και ληξιπροθέσμων μέχρι 31 Δε¬ 
κεμβρίου 1995 χρεών προς το Δημόσιο των οφειλετών κα¬ 
τοίκων των ανωτέρω περιοχών που επλήγησαν από τον 
σεισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1995 

0 ΥΦΥΠΟΥΡΓΟΣ 

ΔΗΜΗΤΡΙΟΣ ΠΕΟΡΓΑΚΟΠΟΥΛΟΣ 
-♦- 

Αριθ. 2045329/7003/0025 (3) 

Παροχή της εγγύησης του Ελληνικού Δημοσίου προς το 

Τ.Π. & Δ. και τις Τράπεζες για τη δανειοδότηση των 

πληγέντων από τον σεισμό της 1ης Σεπτεμβρίου 1994 

σε περιοχές του Νομού Φλώρινας. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95 
τ.Α'). 

2. Την αριθμ. 32/23.1.95 (ΦΕΚ 16/Α/31.5.95) πράξη 
Υπουργικού Συμβουλίου «Για την αποκατάσταση των ζη¬ 
μιών απά τον σεισμό της 1ης Σεπτεμβρίου 1994 σε περιο¬ 
χές του Νομού Φλώρινας». 

3. Την αριθμ. οικ. 1619/ΤΣΕΠ 32/10.7.95 κοινή υπουρ¬ 
γική απόφαση των Υπουργών Εθνικής Οικονομίας, Οικο¬ 
νομικών και ΠΕ.ΧΩ.Δ.Ε., με την οποία εγκρίθηκε η πα¬ 
ροχή πιστωτικών διευκολύνσεων για την αποκατάσταση 
των ζημιών απά τον σεισμό της 1 ης Σεπτεμβρίου 1994 οε 
περιοχές του Νομού Φλώρινας. 

4. Το αριθμ. οικ. 1961 /ΤΣΕΠ 324/27.7.95 έγγραφο του 
Υπουργείου Περιβάλλοντος, Χωροταξίας και Δημοσίων 
Έργων με το οποίο ζητά να δοθεί η εγγύηση του Δημοσίου 
για την παροχή των πιστωτικών διευκολύνσεων που εγκρί- 
θηκαν με την ανωτέρω αριθ. οικ. 1619/ΤΣΕΠ 32/10.7.95 
κοινή υπουργική απόφαση. 

5. Την αριθμ. 1026431/268/0006Α/2.3.1994 κοινή 
απόφαση του Πρωθ υπουργού και του Υπουργού Οικονο- 

μικών «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών, αποφασίζουμε: 

Παρέχουμε την εγγύηση του Δημοσίου προς την Αγρο¬ 
τική Τράπεζα της Ελλάδος, την Εθνική Κτηματική Τρά¬ 
πεζα της Ελλάδος, την Εθνική Στεγαστική Τράπεζα, το 
Ταμείο Παρακαταθηκών και Δανείων και τις Εμπορικές 
Τράπεζες για τη χορήγηση δανείων σε πληγέντες από τον 
σεισμό της 1ης Σεπτεμβρίου 1994 σε περιοχές του Ν. 
Φλώρινας ιδιώτες, επιχειρήσεις, εμπόρους και επαγγελ- 
ματίες (περιλαμβανομένων και των ελευθέρων επαγγελ- 
ματιών) προς αποκατάσταση των ζημιών τους, σύμφωνα 
με τους όρους και προϋποθέσεις που αναφέρονται: 

1) στην πράξη του Υπουργικού Συμβουλίου με αριθμ. 
32/23.1,95 και 

2) στην κοινή απόφαση των Υπουργών Εθνικής Οικονο¬ 
μίας, Οικονομικών και ΠΕ.ΧΩ.Δ.Ε με αριθμ. οικ. 1619/ 
ΤΣΕΠ 32/10.7.95. 

Η εγγύηση αυτή καλύπτει κατά 100%. 

α) Τα στεγαστικά δάνεια όλων των περιπτώσεων που 
αναφέρονται στο Κεφάλαιο Α' της προαναφερόμενης κοι¬ 
νής απόφασης των Υπουργών Εθνικής Οικονομίας, Οικο¬ 
νομικών και ΠΕ.ΧΩ.Δ.Ε. 

Δεν καλύπτονται δηλαδή τα συμπληρωματικά δάνεια 
που αναφέρονται στο Κεφάλαιο Β' αυτής. 

β) Τα δάνεια που θα χορηχηθούν σε επιχειρήσεις και 
επαγγελματίες, περιλαμβανομένων και των ελευθέρων 
επαγγελματιών, προς αποκατάσταση ζημιών τους σε κτι- 
ριακές εγκαταστάσεις όπου ασκούν την οικονομική δρα- 
στηριότητά τους, που αναφέρονται στο Κεφάλαιο Γ' της 
αριθμ. οικ. 1619/ΤΣΕΠ 32/10.7.95 απόφασης. 

Δεν καλύπτονται όμως τα συμπληρωματικά δάνεια που 
αναφέρονται στην παράγραφο 7 του κεφ. Γ'. 

Με την εγγύηση αυτή το Ελληνικό Δημόσιο αναλαμβάνει 
την υποχρέωση να καταβάλλει στις δανείστριες Τράπεζες 
τις προερχόμενες από τις ανεξόφλητες δόσεις των ανω¬ 
τέρω δανείων απαιτήσεις τους. Οι Τ ράπεζες αυτές σε πε¬ 
ρίπτωση που δεν εξοφλήσουν οι πρωτοφειλέτες τις ληξι¬ 
πρόθεσμες δόσεις τους ή μέρος αυτών, δικαιούνται αφού 
περάσει ένα τρίμηνο από τη λήξη τους, να ζητήσουν από 
το Δημόσιο (Γ.Λ.Κ. Δ25-Δ) την εξόφληση τωναπαιτήσεών 
τους μετά από προηγούμενη βεβαίωσή τους στην αρμόδια 
Δημόσια Οικονομική Υπηρεσία (ΔΟΥ) στο λογ/σμό Νο 555 
σαν έσοδο του λογαριασμού του Δημοσίου «Κεφάλαιο 
Ασιραλίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου» σύμφωνα με τις διατάξεις 
του Π.Δ/τος αριθμ. 16/1989 (ΦΕΚ 6/5.1.1989 τ.Α') και 
τις οδηγίες της εγκυκλίου μας με αριθμ. 98348/2945/ 
8.8.79). 

Οι προαναφερόμενες Τράπεζες πρέπει να επιδιώκουν 
μέσα στον ανωτέρο οριζόμενο χρόνο των τριών (3) μηνών 
για τον οποίο το Δημόσιο καλύπτει με την εγγύησή του τό¬ 
κους υπερημερίας για κάθε καθυστερημένη δόση την εί¬ 
σπραξη των ληξιπρόθεσμων εγγυημένων από το Δημόσιο 
δόσεων από τους πρωτοφειλέτες με την ίδια επιμέλεια 
που δείχνουν και για τα δάνεια που χορηγούν χωρίς την εγ¬ 
γύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφό τους στο Γ.Λ.Κ. - Δ.25-Δ' προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά. 

1. Τη συναφθεΐσα σύμβαση. 

2. Κατάσταση αναλυτικού υπολογισμού των εγγυημέ¬ 


νων απαιτήσεων τους στην οποία να φαίνονται όλα τα 
στοιχεία του δανείου (π.χ. χρονολογία χορήγησης, ποσό, 
χρονολογίες λήξης δόσεων, ποσά δόσεων, ποσά καταβο¬ 
λών, χρονολογίες καταβολών, τυχόν τόκοι υπερημερίας, 
έξοδα κ.λ.π.) 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (ΔΟΥ). 

Τέλος οι Δανείστριες Τράπεζες (Κεντρικά Καταστή¬ 
ματα) παρακαλούνται να υποβάλλουν στο Γ.Λ.Κ. 
Δ.25-Τμήμα Δ’ κάθε εξάμηνο χωρίς καθυστέρηση, συ¬ 
γκεντρωτική κατάσταση στην οποία να αναφέρεται η κί¬ 
νηση των ανωτέρω δανείων που θα χορηγηθούν από αυτές 
και τα Υποκαταστήματά τους, σύμφωνα με τις οδηγίες 
που έχουν δοθεί με την εγκύκλιό μος με αριθμ. 189030/ 
24.12.75. 

Από τις διατάξεις της παρούσας προκαλείται δαπάνη εις 
βάρος του Κρατικού Προϋπολογισμού, η οποία όμως δεν 
μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1995 

Ο ΥΦΥΠΟΥΡΓΟΣ 

Ν. ΚΥΡΙΑΖ3ΔΗΙ 

- +- 

Αριθ. 2049485/7606/0025 (4) 

Παροχή της εγγύησης του Ελληνικού Δημοσίου προς το 
Τ.Π. & Δ. και τις Τράπεζες για τη δανειοδότηση των 
πληγέντων από το σεισμό της 15ης Ιουνίου 1995 σε 
περιοχές των Νομών Αχαΐας και Φωκίδας καθώς και για 
τη ρύθμιση οφειλών τους από προηγούμενα δάνεια. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Τ.Α7 
12.7.95). 

2. Την αριθ. 266/18.7.95 (ΦΕΚ 148/τ.ΑΥΙ 9.7.95) 
Πράξη Υπουργικού Συμβουλίου «Για την αποκατάσταση 
των ζημιών από τον σεισμό της 15ης Ιουνίου 1995 σε πε¬ 
ριοχές των Ν. Αχαίας και Φωκίδας.» 

3. Την αριθ. οικ. 1855/ΤΣΕΠ 32/21.7.95 κοινή από¬ 
φαση των Υπουργών Εθνικής Οικονομίας, Οικονομικών 
και ΠΕ.ΧΩ.Δ.Ε., με την οποία εγκρίθηκε η παροχή πιστω¬ 
τικών διευκολύνσεων για την αποκατάσταση των ζημιών 
από τον σεισμό της 15ης Ιουνίου 1995 σε περιοχές των Ν. 
Αχαΐας και Φωκίδας. 

4. Το αριθ. οικ. 1962/ΤΣΕΠ 32.4/27.7.95 έγγραφο του 
Υπουργείου Περιβάλλοντος, Χωροταξίας και Δημοσίων 
Έργων, με το οποίο ζητά να δοθεί η εγγύηση του Δημο¬ 
σίου για την παροχή των πιστωτικών διευκολύνσεων που 
εγκρίθηκαν με την ανωτέρω αριθ. οικ. 1655/ΤΣΕΠ 32/ 
21.7.95 κοινή υπουργική απόφαση. 

5. Την πράξη Διοικητή Τράπεζας Ελλάδος αριθ, 1620/ 
89. 

6. Την αριθ. 1026431/268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε: 

Παρέχουμε την εγγύηση του Ελληνικού Δημοσίου προς 
το Ταμείο Παρακαταθηκών και Δανείων, την Αγροτική 
Τράπεζα της Ελλάδος, την Εθνική Κτηματική Τράπεζα της 
Ελλάδος, την Εθνική Στεγαστική Τράπεζα της Ελλάδος 

και τις Εμπορικές Τράπεζες για τη χορήγηση δανείων σε 
πληγέντες από τον σεισμό της 15ης Ιουνίου 1995 σε περι- 
χές των Νομών Αχαΐας και Φωκίδας ιδιώτες, επιχειρήσεις, 
εμπόρους και επαγγελματίες (περιλαμβανομένων και των 
ελευθέρων επαγγελματιών) προς αποκατώσταση των ζη¬ 
μιών τους, καθώς και για τη ρύθμιση οφειλών από δάνεια 
που είχαν χορηγηθεί μέχρι τις 15.6.95, σύμφωνα με τους 
όρους και προϋποθέσεις που αναφέρονται: 

1. Στην πράξη του Υπουργικού Συμβουλίου με αριθ. 
266/18.7.95 και 

2. Στην κοινή απόφαση των Υπουργών Εθνικής Οικονο¬ 
μίας, Οικονομικών και ΠΕ.ΧΩ.Δ.Ε. με αριθ. οικ. 1855/ 
ΤΣΕΠ 32/21.7.95. 

Η εγγύηση αυτή καλύπτει κατά 100%. 

α) Τα στεγαστικά δάνεια όλων των περιπτώσεων που 
αναφέρονται στο κεφάλαιο Α' της προαναφερόμενης κοι¬ 
νής απόφασης των Υπουργών Εθνικής Οικονομίας, Οικο¬ 
νομικών και ΠΕ.ΧΩ.Δ.Ε. Δεν καλύπτονται δηλαδή τα συ¬ 
μπληρωματικά δάνεια που αναφέρονται στο κεφάλαιο Β' 
αυτής. 

β) Τα δάνεια που θα χορηγηθούν σε επιχειρήσεις και 
επαγγελματίες, περιλαμβανόμενων και των ελευθέρων 
επαγγελματιών προς αποκατάσταση ζημιών τους σε κτι- 
ριακές εγκαταστάσεις όπου ασκούν την οικονομική δρα- 
στηριότητά τους, που αναφέρονται στο Κεφάλαιο Γ' της 
αριθ, οικ. 1855/ΤΣΕΠ 32/21.7.95 κοινής απόφασης. 

Δεν καλύπτονται όμως τα συμπληρωματικά δάνεια που 
αναφέρονται στην παράγραφο 7 του κεφ. Γ’ της ανωτέρω 
κοινής απόφασης. 

γ) Τις οφειλές που θα προκύψουν από τις ρυθ μίσεις που 
θα γίνουν με βάση τις διατάξεις του Κεφαλαίου Δ’ παράγρ. 
VI της προαναφερόμενης απόφασης και στα πλαίσια των 
διατάξεων της Π.Δ./ΤΕ 1620/89. 

δ) Τα δάνεια που θα χορηγηθούν σε μεταποιητικές επι¬ 
χειρήσεις, εμπόρους και επαγγελματίες περιλαμβανομέ- 
νων και των ελευθέρων επαγγελματιών, για την αντιμετώ¬ 
πιση πόσης φύσεως εκτάκτων αναγκών σε κεφάλαια κίνη¬ 
σης περιλαμβανόμενης και της εξόφλησης υποχρεώσεων, 
κατά τα οριζόμενα στο Κεφάλαιο Δ’ της αριθ. οικ. 1855/ 
ΤΣΕΠ 32/21.7.95 κοινής Υπουργικής απόφασης και μέχρι 
ποσού δρχ. 30.000.000 κατά δανειοδοτούμενο. 

Με την εγγύηση αυτή το Ελληνικά Δημόσιο αναλαμβάνει 
την υποχρέωση να καταβάλλει στις δανείστριες Τράπεζες 
τις προερχόμενες από τις ανεξόφλητες δόσεις των ανω¬ 
τέρω δανείων απαιτήσεις τους. Οι Τράπεζες αυτές σε πε¬ 
ρίπτωση που δεν εξοφλήσουν οι πρωτοφειλέτες τις ληξι¬ 
πρόθεσμες δόσεις τους ή μέρος αυτών, δικαιούνται αφού 
περάσει ένα τρίμηνο από τη λήξη τους, να ζητήσουν από 
το Δημόσιο (Γ.Λ.Κ. Δ25-Δ) την εξόφληση των απαιτήσεών 
τους μετά από προηγούμενη βεβαίωσή τους στην αρμόδια 
Δημόσια Οικονομική Υπηρεσία (ΔΟΥ) στο λογ/σμό Νο 555 
σαν έσοδο του λογαριασμού του Δημοσίου «Κεφάλαιο 
Ασφολίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου» σύμφωνα με τις διατάξεις 
του Π.Δ/τος αριθ. 16/1989 (ΦΕΚ 6/5.1.1989 τ.Α') και τις 
οδηγίες της εγκυκλίου μας με αριθ. 98348/2945/ 
8.8.1979). 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μηνών 
για τον οποίο το Δημόσιο καλύπτει με την εγγύησή του τό¬ 
κους υπηρημερίας για κάθε καθυστερημένη δόση την εί¬ 
σπραξη των ληξιπρόθεσμων εγγυημένων από το Δημόσιο 
δόσεων από τους πρωτοφειλέτες με την Ιδια επιμέλεια 


που δείχνουν και για τα δάνεια που χορηγούν χωρίς την εγ¬ 
γύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφό τους στο Γ.Λ.Κ. Δ.25-Δ", προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Την συναφθείοα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεών τους στην οποία να φαίνονται όλα τα 
στοιχεία του δανείου (π.χ. χρονολογία χορήγησης, ποσό, 
χρονολογίες λήξης δόσεων, ποσά δόσεων, ποσά καταβο¬ 
λών, χρονολογίες καταβολών, τυχόν τόκοι υπερημερίας, 
έξοδα κ.λπ.). 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (ΔΟΥ). 

Τέλος οι Δανείστριες Τράπεζες (Κεντρικά Καταστή¬ 
ματα) παρακαλούνται να υποβάλλουν στο Γ.Λ.Κ. Δ.25- 
Τμήμα Δ' κάθε εξάμηνο χωρίς καθυστέρηση, συγκεντρω¬ 
τική κατάσταση στην οποία να αναφέρεται η κίνηση των 
■ανωτέρω δανείων που θα χορηγηθούν από αυτές και τα 
Υποκαταστήματά τους, σύμφωνα με τις οδηγίες που 
έχουν δοθεί με την εγκύκλιό μας με αριθ. 189030/ 
24.12.75. 

Από τις διατάξεις της παρούσας προκαλείται δαπάνη εις 
βάρος του Κρατικού Προϋπολογισμού, η οποία όμως δεν 
μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

- Αθήνα, 4 Αυγούστου 1995 

Ο ΥΦΥΠΟΥΡΓΟΣ 

Ν. ΚΥΡ1ΑΖ1ΔΗΣ 

'♦- 

Αριθ. 2028691/4534 (5) 

Καθοριομός ανωτάτου ορίου έκδοσης εγγυητικών επιστο¬ 
λών από τις Τράπεζες που γίνονται δεκτές από το Δη¬ 
μόσιο σε διαγωνισμούς ή συμβάσεις για εκτέλεση έρ¬ 
γων προμήθειες κ.λπ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2076/92 «Ανάληψη και άσκηση δραστηριότη¬ 
τας πιστωτικών ιδρυμάτων και άλλες συναφείς διατάξεις» 
(Α' 130/1992). 

2. Το Π.Δ. 284/1988 «Οργανισμός του Υπουργείου Οι¬ 
κονομικών», (Α' 128/1988). 

3. Την αριθ. 1092170/1378/006/14.10.91 απόφαση 
του Υπουργού Οικονομικών «Μεταβίβαση της εξουσίας να 
υπογράφουν «Με εντολή Υπουργού» στο Γενικό Γραμμα¬ 
τέα, στους Ειδικούς Γραμματείς, στους Γενικούς Δ/ντές 
κ.λπ.». 

4. Τη δραστηριότητα και οικονομική κατάσταση των 
Τραπεζών. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Καθορίζουμε κατωτέρω τους όρους και τις προϋποθέ¬ 
σεις βάσει των οποίων θα εκδίδονται εγγυητικές επιστο¬ 
λές και καθορίζονται τ' ανώτατα όρια για όλες τις Τράπε¬ 
ζες (Ελληνικές και ξένες) που λειτουργούν στην Ελλάδα, 
και γίνονται δεκτές από το Δημόσιο και τα Ν.Π.Δ.Δ. σε δια- 

γωνισμούς ή συμβάσεις για εκτέλεση έργων, προμήθειες 
κ.λπ. ως εξής: 

1. Το ανώτατο όριο στο οποίο μπορεί να φθάσει το σύ¬ 
νολο των εγγυητικών επιστολών κάθε Τράπεζας χωριστά 
καθορίζεται κάθε φορά με απόφαση του Υπουργού Οικο¬ 
νομικών και δεν δΰναται να υπερβαίνει το 1 /2 των χορηγή¬ 
σεων προς την Ελληνική Οικονομία, όπως τούτο προκύ¬ 
πτει από την Κατάσταση «Των Υπολοίπων κατά τομείς και 
κατηγορίες χορηγήσεων και τοποθετήσεων σε ομόλογα 
Ιδιωτικών Επιχειρήσεων» (Κατάσταση Νο 1) που στέλνουν 
οι Τράπεζες στην Τράπεζα Ελλάδος. 

2. Κατώτατο όριο για όλες τις Τράπεζες ορίζεται το 
ποσό των δρχ. 1.000.000.000 με την προϋπόθεση ότι 
τούτο δεν θα υπερβαίνει το 1/2 του συνόλου του ενεργη¬ 
τικού τους. 

3. ΚαταργεΙται το μέχρι σήμερα ισχύον απεριόριστο όριο 
για τις Ελληνικές Τράπεζες, (Τράπεζα Ελλάδος - Εθνική - 
Αγροτική - Εμπορική και Ελληνική Τράπεζα Βιομηχανικής 
Ανάπτυξης (ΕΤΒΑ), καθώς επίσης και τα όρια των Τρόπε- 
ζών που υπερβαίνουν τις ανωτέρω προϋποθέσεις. 

4. Η αναπροσαρμογή των ως άνω ορίων γίνεται μία φορά 
κατ' έτος μετά τη δημοσίευση των ετήσιων λογαριασμών 
των Τραπεζών. 

5. Οι εκδιδόμενες ως ανωτέρω εγγυητικές επιστολές 
δεν θα υπερβαίνουν η κάθε μία χωριστά το 30% του ανω- 
τάτου ορίου που καθορίζεται για κάθε Τράπεζα. 

6. Σε κάθε Εγγυητική Επιστολή που εκδίδεται είτε από 
τα Κεντρικά Καταστήματα είτε από τα Υποκαταστήματα 
των Τραπεζών θα βεβαιώνεται υπεύθυνα από τα αρμόδια 
εξουσιοδοτημένα όργανά τους ότι το συνολικό ποσό των 
Εγγυητικών Επιστολών που έχουν εκδώσει (συμπεριλαμ- 
βανομένης και της τελευταίας αυτής Επιστολή), δεν υπερ¬ 
βαίνει το ανώτατο όριο Εγγυήσεων κάθε Τράπεζας. 

Εγγυητική Επιστολή στην οποία δεν θα αναγράφεται η 
ανωτέρω υπεύθυνη βεβαίωση δεν θα γίνεται δεκτή. 

Όταν στον ίδιο διαγωνισμό εκτελέσεως έργου, προμή¬ 
θειας κ.λπ. λαμβάνουν μέρος ενδιαφερόμενοι, οι οποίοι 
προσκομίζουν Εγγυητικές Επιστολές της αυτής Τράπεζας 
για τον υπολογισμό του ορίου θα λαμβάνεται υπόψη μόνο 
η Επιστολή που προσκομίζει ο τελευταίος μειοδότης ή 
πλειοδότης ανάλογα με την περίπτωση, και οι λοιπές θα 
επιστρέφονται στην εκδάτρια Τράπεζα. 

7. Στα ανωτέρω ανώτατα όρια Εγγυήσεων δεν περιλαμ¬ 
βάνονται οι εξής Εγγυητικές Επιστολές. 

α) Όσες εκδίδονται για Τελωνεία, Ο.Σ.Ε., Επιχειρήσεις 
και Πρακτορείο θαλασσίων, αεροπορικών και χερσαίων 
μεταφορών για την παραλαβή εμπορευμάτων πριν από τη 
λήψη των σχετικών φορτωτικών εγγράφων εφ' όσον σε 
κάθε μία από αυτές δηλώνεται υπεύθυνα ότι έγινε ο δια¬ 
κανονισμός της αξίας των αντιστοίχων εμπορευμάτων. 

β) Όσες καλύπτονται στο ολόκληρο με αντεγγύηση, σε 
συνάλλαγμα, αναγνωρισμένης Τράπεζας Εξωτερικού. 

γ) Όσες καλύπτονται με εμπράγματη ασφάλεια υπέρ 
της Τράπεζας που τις εκδίδει, εφ’ όσον αυτό βεβαιώνεται 
από την Τράπεζα και με τις ακόλουθες προϋποθέσεις: 

αα) Προκειμένου για ακίνητο, η ασφάλεια θα στηρίζεται 
σε υποθήκες ή προσημειώσεις που το σύνολό τους δεν 
υπερβαίνει τα 3/4 της αξίας του ακινήτου. 

ββ) Προκειμένου για ενέχυρο κινητών αξιών θα γίνονται 
δεκτοί οι κάτωθι τίτλοι, από τους εισαγομένους στο Χρη¬ 
ματιστήριο Αξιών Αθηνών: 

ί. Ομολογίες κρατικών Δανείων, ονομαστικής αξίας ίσης 
προς το ποσό της Εγγυήσεως. 
ϋ. Ομολογίες Νομικών Προσώπων Δημοσίου Δικαίου, 


Δημοσίων Επιχειρήσεων και Δημοσίων Οργανισμών, Χρη¬ 
ματιστηριακής αξίας ίσης προς το ποσό της Εγγυή- 
σεως. 

ίϋ. Μετοχές, Ομολογίες και Ομόλογα Ελληνικών Τραπε¬ 
ζών, Χρηματιστηριακής αξίας, Ισης με το ποσό της Εγγυή- 
σεως προσαυξημένης κατά 25%. 

Οι Τράπεζες προς τις οποίες κοινοποιείται η παρούσα, 
εφόσον επιθυμούν να αναπροσαρμόσουν τα ισχύοντα 
ανώτατα έρια εγγυητικών επιστολών τους, παρακαλούνται 
να υποβάλλουν στην Υπηρεσία μας τα σχετικά αιτήματό 
τους μαζί με την Κατάσταση Νο 1 μηνός Δεκεμβρίου και 
του Ισολογισμού τέλους χρήσης. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 3 Αυγούστου 1995 

Με εντολή Υπουργού 
Ο Γενικός Διευθυντής 
ΔΗΜ. ΔΡΙΤΣΑΣ 

-4"- 

Αριθ.ΔΥΙΓ/οικ. 25654 (6) 

Καθορισμός του αριθμού των ανά εξάμηνο επαναπροσ- 
λαμβανομένων στο Ίδρυμα Βρεφονηπιακών Σταθμών 
Λάρισας. 

Οί ΥΠΟΥΡΓΟΙ 

ΟΙΚΟΝΟΜΙΚΟΝ, ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρ. 25 παρ. 5 και 10 του Ν. 
2190/94 «Σύσταση ανέξάρτητης αρχής για την επιλογή 
Προσωπικού και ρύθμιση θεμάτων διοίκησης(ΦΕΚ 28/Α/ 
94). 

2. Την αριθμ. ΔΙΠΙΔΔ/Α2/7497/15.3.94 εγκύκλιο τοιί* 

Γενικού Γραμματέας του Υπουργείου Προεδρίας της Κυ¬ 
βέρνησης. > 

3. Την αριθμ. ΔΥΙΓ/οικ. 16430/28.4.95 Κοινή Απόφαση 
των Υπουργών Προεδρίας της Κυβέρνησης, Οικονομικών, 
Εργασίας και Υγείας, Πρόνοιας και Κ. Α., με την οποία κα¬ 
θορίσθηκε ο αριθμός των επαναπροσλαμβανόμενων 
υπαλλήλων στο ΙΒΣ Λάρισας. 

4. Το γεγονός ότι οι υπηρεσιακές ανάγκες στο ΙΒΣ Λάρι¬ 
σας είναι επείγουσες και επιτακτικές. 

5. Τις διατάξεις του άρθ. 29 Α του Ν. 1558/85 που προ- 
στέθηκε με το άρθ. 27 του Ν. 2081/92, αποφασί¬ 
ζουμε: 

1. Καθορίζουμε τον αριθμό των επαναπροσλαμβανομέ- 
νων υπαλλήλων στο Ίδρυμα Βρεφονηπιακών Σταθμών Λά¬ 
ρισας για το β' εξάμηνο 1995 κατά ειδικότητα ως κατω¬ 
τέρω: 

Βρεφοκόμος (1) 

Βοηθός Βρεφοκόμου (1) 

Τραπεζοκόμος (1) 

2. Απότις διατάξεις της παρούσας προκαλείται δαπάνη 
ποσού δρχ. 3.600.000 για το τρέχον οικονομικό έτος και 
δρχ. 8.400.000 για καθένα από τα επόμενα οικονομικά 
έτη. 

Η ανωτέρω δαπάνη θα αντιμετωπισθεί από τον προϋπο¬ 
λογισμό του ΙΒΣ Λάρισας υπό τον ΚΑΕ 6201 και για τα 
επόπμενα έτη από τις γραμμένες πιστώσεις στον προϋπο¬ 
λογισμό αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 1995 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝ. ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ ΔΗΜ. ΚΡΕΜΑΣΌΝΟΣ 

-4- 

Αριθ. 517801/ΕΙΔ. ΑΡΙΘ. 108 (7) 

Χορήγησή αδειών κυκλοφορίας Δημοσίας Χρήσεως Του¬ 
ριστικών Λεωφορείων. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τον Ν. 1624/51 «περί ιδρϋσεως και συστόσεως του 
ΕΟΤ», ως τροποποιηθείς ισχύει σήμερα. 

2. Το Π. Δ. 459/93 (ΦΕΚ 193/Α/93) «Ανασύσταση του 
Υπουργείου Τουρισμού και καθορισμός των αρμοδιοτήτων 
του». 

3. Τα άρθρα 4,5 και 13 του Ν. 711/77 «περί χορήγησης 
νέων αδειών κυκλοφορίας Δ. X. Τουρ/κών Λεωφορείων» 
και περί του δικαιώματος του αρμοδίου Υπουργού να ανα¬ 
στέλλει την χορήγηση αυτών. 

4. Την 543743/11.12.80 υπουργική απόφαση (ΦΕΚ 
1293/Β/22.12.80), με την οποία ανεστάλη η χορήγηση 
αδειών κυκλοφορίας Δ. X. Τουριστικών Λεωφορείων για 
τους εις αυτήν αναγραφόμενους λόγους. 

5. Τα αιτήματα επιχειρηματιών και φορέων του κλάδου 
περί της αναγκαιότητας κυκλοφορίας καινούργιων σύγ¬ 
χρονων λεωφορείων, αποφασίζουμε: 

1. Αναστέλλουμε για χρονικό διάστημα δέκα (10) ημε¬ 
ρών από την δημοσίευση της παρούσας, την 543743/ 
11.12.80 Υπουργική απόφαση περί αναστολής χορήγη¬ 
σης νέων αδειών κυκλοφορίας Δ.Χ. Τουρ/κών Λεωφο¬ 
ρείων και επιτρέπουμε εντός του χρονικού αυτού διαστή¬ 
ματος την χορήγηση εγκρίσεων νέων αδειών κυκλοφορίας 
Δ.Χ. Τουριστικών Λεωφορείων με τις προϋποθέσεις και 
διαδικασία των άρθρων 4 και 5 του Ν. 711/77. 

2. Για την χορήγηση των βάσει της παρούσας εγκρί¬ 
σεων, ορίζονται τα εξής πρόσθετα δικ/κά πέραν των ορι- 
ζομένων στο άρθρο 4 του Ν. 711/77: 

Α. Επικυρωμένα φωτοαντίγραφα θεωρημένων τιμολο¬ 
γίων παροχής Υπηρεσιών προς τα αλλοδαπά γραφεία ή 
οργανιαμούς από τους οποίους εισήχθη το συνάλλαγμα 
αντιστοιχούν σε 15.000 δολλάριο Η.Π.Α. 

Β. Αποδεικτικά φορολογικής ενημερότητας. 

Γ. Παράβολο υπέρ ΕΟΤ ποσού δρχ. 100.000, πληρωτέο 
στον λογαριασμό 26180 Τράπεζας Ελλάδας Κεντρικό. 

Δ. Παράβολο υπέρ ΤΕΑΠΠΕΡΙΤ ποσού δρχ. 40.000, 
πληρωτέο στην Εμπορική Τράπεζα στον λογαριασμό 
81772096. 

Ε. Απόδειξη ποσού δρχ. 20.000 από τις αναγνωρισμέ¬ 
νες Ομοσπονδίες Τουριστικών Λεωφορείων ή το Σύνδε¬ 
σμο Τουριστικών Γραφείων Ελλάδος. 

3. Η υποβολή των αιτήσεων με πλήρη δικαιολογητικά 
επιτρέπεται εντός του χρονικού διαστήαμτος δέκα ημε¬ 
ρών από τη δημοσίευση της παρούοας, μετά την παρέ¬ 
λευση του οποίου παύει ισχύουσα και επανέρχεται σε ισχύ 
η 543743/11.12.80 υπουργική απόφαση «περί αναστολή 
χορήγησης νέων αδειών κυκλοφορίας ΔΧ Τσυριστικών Λε¬ 
ωφορείων». 

4. Αιτήσεις που έχουν υποβληθεί στις Υπηρεσίες του 


ΕΟΤ πριν την δημοσίευση της παρούσας δεν λαμβάνονται 
υπόψη. 

5. Ακροτελεύτια διάταξη. 

Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του νομικού προ¬ 
σώπου του ΕΟΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1995 

Ο ΥΠΟΥΡΓΟΣ 

ΝΙΚΟΛΑΟΣ ΠΦΟΥΝΑΚΗΣ 

- ♦ - 

Αριθ. 11709/1069 (8> 

Καθορισμός αριθμού θέσεων της ΕΤΕΚΑ Α. Ε. που θα κα¬ 
λυφθούν με επαναπρόσληψη απολυθέντων (άρθρο 25, 
παρ. 13, Ν. 2190/94). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΟΝ 
ΚΑΙ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και κυβερνητικά όρ- 
γανα»ΦΕΚ 137/Α/26.7.85). « 

β) Του Π. Δ. 229/86 «Σύσταση και οργάνωση της Γενι¬ 
κής Γραμματείας Βιομηχανίας» (ΦΕΚ 96/Α/16.7.86), 
όπως τροποποιήθηκε με το Π. Δ. 396/89 «Οργανισμός 
της Γενικής Γραμματείας Βιομηχανίας» (ΦΕΚ 172/Α/ 
16.6.89). 

γ) Της παραγράφου 13 του άρθρου 25 του Ν. 2190/94 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης» (ΦΕΚ 28/Α/ 

3.3.94) . 

δ) Του άρθρου 29Α του Ν. 1558/85, άπως προσετέθη 
με το άρθρο 27 του Ν. 2081/92 (ΦΕΚ 154/Α/10.9.92). 

2. Την ΔΙΠΙΔΔ/Α2/7497/Θ4 εγκύκλιο του Υπουργείου 
Προεδρίας της Κυβέρνησης. 

3. Το 1383/ΕΞ/31.5.95 έγγραφο του ΟΑΕ με το οποίο 
υποβλήθηκε στην Υπηρεσία μας έγγραφο της Γραμμα¬ 
τείας Διοικητικού Συμβουλίου της ΕΤΕΚΑ (Αριθμ. Δ.Σ./ 
194/29.5.95) προς τον Διευθύνοντα Σύμβουλο της εν 
λόγω εταιρείας και Πρακτικό (από 18.4.1995), Επιτροπής 
του άρθρου 26 του Ν. 2190/1994 της ΕΤΕΚΑ σ.ε., που 
εξέτασε αιτήσεις επαναπρδσληψης απολυθέντων. 

4. Το 10456/979/15.6.95 έγγραφό μας με το οποίο ζη¬ 
τήθηκαν συμπληρωματικά στοιχεία σχετικά με απανα- 
πρόσληψη απολυθέντος από την ΕΤΕΚΑ. 

5. Την ΥΠ 122/14.7,94 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό Β. Ε. 
Τ. Χρήστο Ροκόφυλλο» (ΦΕΚ 550/Β/15.7.94), όπως τρο¬ 
ποποιήθηκε με την ΥΠ 175/17.11.94 απόφαση, του Πρω¬ 
θυπουργού «Τροποποίηση της ΥΠ 122/14.7.94 απόφα¬ 
σης για ανάθεση αρμοδιοτήτων στον Αναπληρωτή 
Υπουργό Β. Ε. Τ. Χρήστο Ροκόφυλλο» (ΦΕΚ 871/Β/ 

23.11.94) . 

6. Το 097/19.6.95 έγγραφο της ΕΤΕΚΑ Α. Ε. στο οποίο, 
μεταξύ των άλλων, αναφέρεται ότι, το ύψος της ετήσιας 
επιβάρυνσης για την ΕΤΕΚΑ ανέρχεται το 1995 στο ποσό 
των 3.400.000 και το 1996 καθώς και τα επόμενα έτη η 
ετήσια δαπάνη ανέρχεται περίπου στο ποσά των 
6.800.245 και θα καλυφθεί από τις δαπάνες μισθοδοσίας 

της εταιρείας οι οποίες δεν επιβαρύνουν Κρατικό Προϋ¬ 
πολογισμό. 

7. Το 098/20.6.95 νεώτερο έγγραφο της ΕΤΕΚΑ Α.Ε., 
αποφασίζουμε: 

1. Καθορίζουμε τον αριθμό των θέσεων προσωπικού 
της ΕΤΕΚΑ Α.Ε., που θα καλυφθούν με επαναπρόσληιμη 
απολυθέντων (άρθρο 25, παρ. 13, Ν. 2190/94), σε μία (1) 
θέση ειδικότητας Διοικητικού υπαλλήλου κατηγορίας ΠΕ 
της Υπηρεσίας Δημοσίων Σχέσεων της ΕΤΕΚΑ Α.Ε. 

2. Η επαναπρόοληψη απολυθέντος στην παραπάνω 
θέση, θα γίνει με απόφαση του αρμοδίου οργάνου της 
ΕΤΕΚΑ Α.Ε., κατά τις διατάξεις της παραγράφου 13 του 
άρθρου 25 του Νόμου 2190/94. 

3. Για την επαναπρόσληιμη υπαλλήλου στην εν λόγω 


θέση έχουν εφαρμογή με αποκλειστική ευθύνη της 
ΕΤΕΚΑ Α.Ε., οι διατάξεις των παραγράφων 6 και 7 του άρ¬ 
θρου 25 του Ν. 2190/94 και της ΔΙΠΙΔΔ/ Α2/7497/1994 
εγκυκλίου του Υπουργείου Προεδρίας της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 9 Αυγούστου 1995 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΚΟΝΟΜΚΩΝ 

ΙΩΑΝΝΗΣ ΠΟΤΤΑΚΗΣ ΑΛ. ΠΑΠΑΔΟΠΟΥΛΟΣ 

ΑΝΑΠΛΗΡΩΤΗ! ΥΠΟΥΡΓΟΣ Β.Ε.Τ. 

ΧΡΗΣΤΟΣ ΡΟΚΟΦΥΛΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 


1 

Διεύθυνση : 

Καποδιοτρίου 34 

Ταχ. Κώδικας 

104 32 

ΤΕΙΕΧ 

22.3211 ΥΡΕΤ6Β 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547_ 


Οδηγίες για δημοσιεύματα Ανωνύμων Εταιρειών και ΕΠΕ Τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 2 5 σελίδες και πάνω π τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 | Κοεδικός αρ«θ. κστόθεσηςστοΔημόίΗοΤενείο 3512 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » ΙΜ.Π.Δ.Δ. 

ζ) » » » ΠΑΡΑΡΤΗΜΑ 

π) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


Πληροα 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

20 000 Δρχ. 1.000 

40.000 » 2.000 

10.000 » 500 

40.000 » 2.000 

25.000 » 1-250 

10.000 * 500 

5.000 » 250 

10 000 » 500 

3.000 » 150 

210.000 » 10.500 

110.000 » 5.500 


τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















